Amal Aden

Amal Aden (født 1983 i Somalia) er et pseudonym for en norsk forfatter av somalisk opphav. Amal Aden arbeider som forfatter og foredragsholder. 

 Bakgrunn 

Amal Aden er født i Somalia i 1983. I 1996 kom hun til Norge som flyktning. Siden 2008 har hun jobbet som forfatter og foredragsholder. Hun holder foredrag om likestilling, integrering, mobbing, mestring, ytringsfrihet og det flerkulturelle Norge. Siden 2011 har hun vært medlem i Den kulturelle Skolesekkens faglige råd og fra 2013 var hun fast spaltist i ukeavisen Dag og Tid. Spaltist i Dagbladet siden oktober 2016.

 Virke som forfatter 
Amal Aden ga ut sin første bok, Se oss – bekymringsmelding fra en ung norsksomalisk kvinne, høsten 2008. I 2009 ga hun ut bøkene " ABC i integrering - 111 gode råd om hvordan alle kan bli fullverdige borgere i det norske samfunnet" og "Min drøm om frihet". Boken "Det skal merkes at de gråter - om likestilling blant somaliere i Norge" ble gitt ut i 2011. I 2012 ga hun ut boken "Om håpet glipper, er alt tapt. Homofile flyktninger" og i 2014 kom boken "Jacayl er kjærlighet på Somali". Alle bøkene er utgitt på Aschehoug forlag.

Amal Aden har blitt tildelt en rekke priser. I 2010 ble hun tildelt sin første pris: Zola-prisen 2010 for sitt arbeid med norsk innvandrings- og integreringspolitikk.
(Prisen tildeles «personer som åpent og uredd har avdekket eller motarbeidet forhold som truer menneskeverd, demokrati og rettssikkerhet i Norge.»).

 Bibliografi 

 Se oss – bekymringsmelding fra en ung norsksomalisk kvinne, Aschehoug (2008) ISBN 9788203291364
 ABC i integrering (2009) ISBN 9788203292453
 Min drøm om frihet (2009) ISBN 9788203292637
 Det skal merkes at de gråter (2011) ISBN 9788203198953
 Om håpet glipper, er alt tapt. Homofile flyktninger (2012) ISBN 9788203352058
 Jacayl er kjærlighet på Somali (2015) ISBN 9788203359552

 Priser 

 Zola-prisen 2010Nettsted for Zola-prisen , mottaker i 2010 var Amal Aden, begrunnelse for tildelingen: «Amal Aden får prisen fordi hun har kritisert norsk innvandrings- og integreringspraksis på en konstruktiv måte, og fordi hun uredd har refset innvandrermiljøer som ikke respekterer grunnleggende verdier som demokrati, likestilling og rettsikkerhet.  
Med stort mot har hun vært åpenhjertig om sine erfaringer.  Hun har gitt en stemme til alle som i det skjulte utsettes for grove overgrep i kulturens og religionens navn.»
 Buskerud fylkeskommune likestillingspris 2010«Amal Aden får likestillingspris», fra NRKs nettsider, 7. desember 2010
 YS’ likestillingspris 2011«Amal Aden får likestillingspris», fra FriFagbevegelse, 17. oktober 2011
 Lesbetoppen Gaysir 2012«Amal Aden kåret til Årets Lesbetopp», fra TV2s nettsider, 5. januar 2012 
 Amnestyprisen 2013«Amnestyprisen til Amal Aden» , fra nettsidene til Amnesty Norge, 2. mars 2013
 Erik Byes Minnepris 2014Erik Byes minnepris til Amal Aden, Fædrelandsvennen 11. september 2014
 Gina Krog-prisen 2016

 Referanser 

 Eksterne lenker 


  Om Amal Aden, fra Aschehoug forlag
  Den nye homokampen, fra NRK ytring

Kategori:Norske forfattere
Kategori:Nordmenn av somalisk opphav
Kategori:Innvandring til Norge